PAGE  

[image: image1.png]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/4708-…/2016
Előterjesztés elkészítésének időpontja: 2016. szeptember 8.
Előterjesztést készítette: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: - 
E L Ő T E R J E S Z T É S

Sülysáp Város Önkormányzata Képviselő-testületének
2016. szeptember 15-én tartandó munkaterv szerinti ülésére

9. napirendhez

Tárgy:
Gazdasági terület elnevezése
Tisztelt Képviselő-testület!
Mint ismeretes a gazdasági területünkön már számos ingatlan gazdára talált, az ott tevékenységet kezdő vállalkozások pedig előbb-utóbb be szeretnék jegyeztetni a székhelyüket, telephelyüket, így szükség lenne a terület elnevezésére és házszámozására.

A Magyarország helyi önkormányzatairól szóló 2011. évi CLXXXIX. törvény 14-14/A. §-a alapján minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.

Közterület nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

A közterületek elnevezésének és a házszámozás szabályairól szóló 9/2008. (V. 19.) önkormányzati rendelet szerint a közterület elnevezése a képviselő-testület hatáskörébe tartozik, de arra bárki javaslatot tehet. A javaslatokat a képviselő-testület településfejlesztésért felelős bizottsága véleményezi.

A közterület elnevezésénél figyelemmel kell lenni Sülysáp jellegére, történelmére, hagyományaira, földrajzi sajátosságaira és a nyelvhelyesség szabályaira. Az elnevezés lehetőleg utaljon a közterületnek a településen belüli elhelyezkedésére és helytörténeti vonatkozásaira. A közterület elnevezése során törekedni kell arra, hogy az elnevezés rövid és közérthető, a magyar nyelvhelyesség szabályainak megfelelő legyen.

Élő személyről közterületet elnevezni nem lehet. Erre legkorábban a személy halálát követő 10 év múltán kerülhet sor. 

Névjavaslatként felmerült a Sőtér Ipari Park elnevezés, de várjuk az egyéb javaslatokat a témában.

Az elnevezést az október 2-ai népszavazás lezajlását követően lehet bejegyezni a nyilvántartó rendszerbe.

Kérem döntésük szíves meghozatalát.

…/2016. (IX. 15.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) 3. pontja, valamint a 9/2008. (V. 19.) önkormányzati rendelet alapján

1./ a 31. sz. főút 44+400 - 44+600 kmsz. térségében kialakított gazdasági területet ….. névvel látja el,

2./ felkéri a jegyzőt a szükséges intézkedések megtételére.





Határidő: 2016. október 15.
Felelős: jegyző

Sülysáp, 2016. szeptember 8.

Horinka László s.k.

